Martin: बॉलीवुड के सुपरस्टार सनी देओल की आगामी फिल्म 'गदर-2' जिसका फैंस बेसब्री से इंतजार कर रहे हैं। इस फिल्म को लेकर फैंस इसलिए उत्साहित हैं, क्योंकि उन्हें दोबारा इस फिल्म में पाकिस्तान की धज्जियां उड़ती हुई दिखेंगी। लेकिन बॉलीवुड की इस फिल्म के अलावा एक फिल्म और आ रही हैं, जिसमें पाकिस्तान की धज्जियां उड़ती हुई दिखेंगी। इस फिल्म का नाम हैं 'मार्टिन'। यह एक कन्नड़ फिल्म है, जोकि पैन इंडिया लेवल पर रिलीज होगी।
फिल्म मार्टिन का टीजर कल रिलीज किया गया है। ट्रेलर काफी धांसू है, मार्टिन के लुक में ध्रुव सरजा काफी खतरनाक लग रहे हैं। इस टीजर के शुरूआत में पाकिस्तान का एक दृश्य दिखाया गया है। इस सीन में पाकिस्तान के आर्मी ऑफिसर एक मीटिंग करते हुए नजर आ रहे हैं। इसी मीटिंग में एक पाकिस्तान का ऑफिसर मार्टिन के बारे में कहते है कि, ''ऐसा निर्दयी इंसान में पहली बार देख रहा हूं और इससे भी खतरनाक बात यह कि वह एक भारतीय है।''
इस टीजर में ध्रुव सरजा काफी इंटेस लुक में नजर आ रहे हैं, उनके डोले पर इंडियन नाम का टैटू बना हुआ है और उनकी आंखो में एक अलग ही गुस्सा दिख रहा है। वे इस टीजर में पाकिस्तान के सैनिकों को बुरी तरीके से मारते हुए नजर आ रहे हैं। टीजर को देखकर लगता है कि इस फिल्म की कहानी को पाकिस्तान को केंद्र में रखा गया है। वैसे फिल्म का टीजर काफी शानदार है। टीजर में फिल्म का वीएएफक्स और एक्शन काफी बढ़िया है।
बता दें कि, फिल्म 'मार्टिन' को एपी अर्जुन द्वारा निर्देशित किया गया है। इस फिल्म को उदय के मेहता द्वारा प्रोड्यूस किया गया है। इस फिल्म में ध्रुव सरजा मुख्य किरदार में हैं। फिल्म 'मार्टिन' एक एक्शन क्राइम ड्रामा फिल्म है। इस फिल्म में वैभवी शांडिल्य, अन्वेशी जैन, निकितिन धीर और चिक्कन्ना भी अहम किरदार निभाते हुए नजर आयेंगे।
यह फिल्म इसी साल सिनेमाघरों में रिलीज होगी। यह फिल्म तमिल, कन्नड़, तेलुगू, हिंदी और मलयालम में रिलीज होगी। हालांकि, इस फिल्म की रिलीज डेट को अभी तक बताया नहीं गया है। अब देखना होगा कि यह कन्नड़ फिल्म भी कांतारा और केजीएफ जैसा कमाल बॉक्स ऑफिस पर कर पायेगी कि नहीं।
ये भी पढ़ें: Hera Pheri 3 के अलावा Akshay Kumar की इन फिल्मों का भी सीक्वल बनना चाहिए